โรคมาลาเรีย มีอาหารแบบไหนคพ คล้ายกับโรคโควิด19รึเปล่าคะ??
สวัสดีค่ะ โรคมาลาเรีย(Malaria) หรือไข้จับสั่น ไข้ป่า เกิดจากการติดเชื้อโปรโตซัวชนิด พลาสโมเดียม (Plasmodium) ซึ่งยุงก้นปล่องเพศเมียเป็นพาหะนำเชื้อโรคมาติดคน แหล่งระบาดของโรคมาลาเรีย พบได้ตามจังหวัดชายแดน โดยเฉพาะบริเวณที่เป็นภูเขาสูง ป่าทึบ และมีแหล่งน้ำ ลำธาร อันเป็นแหล่งแพร่พันธุ์ของยุงก้นปล่องอาการเริ่มแรกของมาลาเรียไม่จำเพาะ จะเป็นอาการคล้ายไข้หวัด เช่น มีไข้ ปวดศีรษะ ปวดเมื่อยตามตัว ไอ เมื่อผ่านไปซักระยะ ผู้ป่วยจะมีไข้เป็นช่วงระยะอย่างสม่ำเสมอ อาการของไข้จะมี 3 ระยะคือ- ระยะหนาวสั่น จะมีอุณหภูมิร่างกายลดลง มีอาการหนาวสั่น ตัวเย็น ชีพจรเต้นเร็ว ปัสสาวะบ่อย โดยเป็นนาน 30 นาที ถึง 1 ชั่วโมง ระยะนี้เป็นระยะที่มีการแตกของเม็ดเลือดแดงร่วมด้วย ทำให้เกิดภาวะโลหิตจางได้- ระยะไข้ตัวร้อน จะมีไข้สูง 40-41 เซลเซียส หน้าแดง กระหายน้ำ ชีพจรเต้นเร็วและแรง ปวดศีรษะลึกเข้าไปในกระบอกตา ระยะนี้กินเวลา 1-4 ชั่วโมง- ระยะออกเหงื่อออก กินเวลานาน 1-2 ชั่วโมง จากนั้นอุณหภูมิร่างกายจะเป็นปกติส่วนโรคโควิด 19 (COVID-19) คือโรคติดต่อในระบบทางเดินหายใจจากการติดเชื้อไวรัสโคโรนาสายพันธุ์ใหม่ 2019 โดยอาการจะมีได้หลากหลายโดยส่วนใหญ่ อาการจะไม่รุนแรง โดยมีอาการคล้ายไข้หวัด เช่น มีไข้ ไอ มีน้ำมูก เจ็บคอ และอาจมีการอ่อนเพลีย ปวดเมื่อย หรือท้องเสียร่วมด้วย หากอาการรุนแรง ก็อาจมีไอมาก หอบเหนื่อย ช็อกและหมดสติได้ค่ะดังนั้น ทั้ง 2 โรคนี้ อาการอาจคล้ายกันในเริ่มแรก แต่หลังจากนั้น อาการขอโรคมาลาเรียจะมีลักษณะจำเพาะดังกล่าวไป ซึ่งแตกต่างจากโรคโควิด 19 ค่ะ